ประกาศกระทรวงทรัพยากรธรรมชาติและสิ่งแวดล้อมประกาศกระทรวงทรัพยากรธรรมชาติและสิ่งแวดล้อมเรื่องการแจ้งการครอบครอง การโอนการครอบครอง เปลี่ยนแปลงสถานที่ครอบครองแปรสภาพหรือเปลี่ยนรูปร่างงาช้างพ.ศ. ๒๕๕๘ อาศัยอำนาจตามความในมาตรา ๖ วรรคหนึ่ง และมาตรา ๗ วรรคสามแห่งพระราชบัญญัติงาช้าง พ.ศ. ๒๕๕๘ รัฐมนตรีว่าการกระทรวงทรัพยากรธรรมชาติและสิ่งแวดล้อมออกประกาศไว้ ดังต่อไปนี้ข้อ ๑ ประกาศนี้เรียกว่าประกาศกระทรวงทรัพยากรธรรมชาติและสิ่งแวดล้อม เรื่อง การแจ้งการครอบครองการโอนการครอบครอง เปลี่ยนแปลงสถานที่ครอบครอง แปรสภาพ หรือเปลี่ยนรูปร่างงาช้าง พ.ศ.๒๕๕๘ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ผู้มีไว้ในครอบครองซึ่งงาช้างตั้งแต่วันที่พระราชบัญญัติงาช้างพ.ศ. ๒๕๕๘ใช้บังคับแจ้งการครอบครองงาช้างที่อยู่ในความครอบครองของตนต่อพนักงานเจ้าหน้าที่ภายในสามสิบวันนับแต่วันที่ได้งาช้างนั้นมาไว้ในความครอบครองพร้อมเอกสารการได้มาซึ่งงาช้างตามกฎหมายว่าด้วยสัตว์พาหนะและเอกสารหลักฐานอื่นที่เกี่ยวข้องตามแบบแจ้งการครอบครองงาช้างแบบ งช. ๔ ท้ายประกาศนี้ ณ ท้องที่ที่มีการครอบครอง ดังต่อไปนี้(๑) ในเขตกรุงเทพมหานคร ให้แจ้งที่กรมอุทยานแห่งชาติ สัตว์ป่าและพันธุ์พืช(๒) ในท้องที่จังหวัดอื่นให้แจ้งที่สำนักบริหารพื้นที่อนุรักษ์แห่งท้องที่นั้น(๓)สถานที่และวิธีการรับแจ้งอื่นตามที่อธิบดีประกาศกำหนดเพื่อการอำนวยความสะดวกแก่ประชาชนข้อ ๔ เมื่อได้รับแจ้งการครอบครองตามข้อ ๓ แล้ว ให้เจ้าหน้าที่ตรวจสอบรายละเอียดข้อมูลในแบบแจ้งการครอบครองงาช้างและเอกสารหลักฐานต่างๆ เมื่อเห็นว่าครบถ้วนถูกต้องให้ลงทะเบียนการรับแจ้งการครอบครองงาช้าง และออกใบรับแจ้งการครอบครองงาช้างตามแบบงช. ๕ ท้ายประกาศนี้ ให้แก่ผู้แจ้งการครอบครองเพื่อเก็บไว้เป็นหลักฐานข้อ ๕ ให้พนักงานเจ้าหน้าที่ซึ่งอธิบดีมอบหมายตรวจสอบความถูกต้องของการแจ้งการครอบครองตามข้อ๔ แล้วรายงานต่ออธิบดีเพื่อออกใบรับรองการครอบครองงาช้างตามแบบ งช. ๖ ท้ายประกาศนี้ให้แก่ผู้แจ้งการครอบครองเก็บไว้เป็นหลักฐานแทนใบรับแจ้งการครอบครองงาช้าง แบบ งช.๕ โดยให้พนักงานเจ้าหน้าที่เรียกคืนแบบ งช. ๕ จากผู้แจ้งการครอบครองด้วยข้อ ๖ ในกรณีผู้แจ้งการครอบครองประสงค์จะโอนการครอบครองเปลี่ยนแปลงสถานที่ครอบครอง แปรสภาพหรือเปลี่ยนรูปร่างงาช้างที่อยู่ในความครอบครอง ให้แจ้งเป็นหนังสือต่อเจ้าหน้าที่ณ สถานที่ตามข้อ ๓ให้พนักงานเจ้าหน้าที่ซึ่งอธิบดีมอบหมายดำเนินการบันทึกการเปลี่ยนแปลงหรือแก้ไขรายละเอียดต่าง ๆ ในทะเบียนการรับแจ้งการครอบครองงาช้างใบรับแจ้งการครอบครองงาช้าง ใบรับรองการครอบครองงาช้าง แล้วแต่กรณีให้ถูกต้องตรงกับความเป็นจริง ทั้งนี้ หากเห็นสมควรอาจรายงานต่ออธิบดีเพื่อออกเอกสารฉบับใหม่ให้แทนฉบับเดิมได้โดยระบุข้อความในเอกสารฉบับใหม่แสดงเหตุผลในการออกเอกสารดังกล่าวพร้อมระบุรายละเอียดการอ้างถึงเอกสารฉบับเดิมและให้เรียกเก็บคืนเอกสารฉบับเดิมไว้ด้วยข้อ ๗ ให้ผู้ครอบครองงาช้างจัดทำเครื่องหมายงาช้างในความครอบครองของตนตามวิธีการที่กำหนดไว้ในข้อ ๘กรณีเครื่องหมายงาช้างที่อยู่ในความครอบครองของตนชำรุดหรือสูญหายให้ผู้ครอบครองแจ้งต่อพนักงานเจ้าหน้าที่เพื่อตรวจสอบความถูกต้องและให้ผู้ครอบครองจัดทำเครื่องหมายงาช้างนั้นใหม่ตามวิธีการที่กำหนดไว้ในข้อ ๘และแจ้งต่อพนักงานเจ้าหน้าที่เพื่อตรวจสอบความถูกต้องกรณีผู้ครอบครองประสงค์จะให้เจ้าหน้าที่จัดทำเครื่องหมายงาช้างในความครอบครองของตนให้แจ้งต่อเจ้าหน้าที่เพื่อดำเนินการได้โดยผู้ครอบครองต้องเป็นผู้รับผิดชอบค่าใช้จ่ายในการดำเนินการดังกล่าวข้อ ๘ การจัดทำเครื่องหมายงาช้างให้ใช้วิธีการดังต่อไปนี้(๑) ติดสติ๊กเกอร์ หรือตอกรหัสหมายเลขพร้อมจัดทำบันทึกรายละเอียดลักษณะ ขนาด น้ำหนัก(๒) กรณีที่ไม่สามารถใช้วิธีทำเครื่องหมายตาม (๑) ได้ให้ใช้วิธีถ่ายภาพ หรือวิธีการอื่นใดที่เหมาะสม พร้อมจัดทำบันทึกรายละเอียดลักษณะขนาด น้ำหนักข้อ ๙ กรณีใบรับแจ้งการครอบครองงาช้างหรือใบรับรองการครอบครองงาช้างที่ออกตามประกาศฉบับนี้ชำรุดหรือสูญหายให้ผู้แจ้งการครอบครองแจ้งต่อพนักงานเจ้าหน้าที่พร้อมแนบสำเนาเอกสารการแจ้งความลงบันทึกประจำวันให้พนักงานเจ้าหน้าที่ซึ่งอธิบดีมอบหมายดำเนินการตรวจสอบความถูกต้อง และรายงานต่ออธิบดีเพื่อพิจารณาออกใบแทนเอกสารดังกล่าวหรือพิจารณาออกฉบับใหม่ให้แทนฉบับเดิมได้ ตามที่เห็นสมควรประกาศณ วันที่ ๒๙ มกราคม พ.ศ. ๒๕๕๘พลเอกดาว์พงษ์ รัตนสุวรรณรัฐมนตรีว่าการกระทรวงทรัพยากรธรรมชาติและสิ่งแวดล้อม[เอกสารแนบท้าย]๑. แบบแจ้งการครอบครองงาช้าง (แบบ งช. ๔)๒. ใบรับแจ้งการครอบครองงาช้าง (แบบ งช.๕)๓. ใบรับรองการครอบครองงาช้าง (แบบ งช. ๖)(ดูข้อมูลจากภาพกฎหมาย)ปริยานุช/ผู้จัดทำ๑๐ กุมภาพันธ์๒๕๕๘กฤษดายุทธ/ผู้ตรวจ๑๐ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๐ ง/หน้า ๑๑/๕ กุมภาพันธ์ ๒๕๕๘